OpenLLM-France/wikimedia huggingface dataset:
# Confederació Nacional Catòlica Agrària

La Confederació Nacional Catòlic-Agrària (CNCA) va ser una organització patronal agrícola espanyola creada el 1917 sobre la Confederació Agrària de Castella-la Manxa, que va sorgir el 1906 impulsada per la jerarquia catòlica. La seva intenció va ser modernitzar l'aparell productiu mitjançant innovacions tecnològiques, concessions de crèdits agraris, formació professional, etc. Protegia la propietat i va intentar evitar costés el que costés l'avanç dels sindicats de classe en el camp.
Estava formada per agrupacions preexistents i li van donar vida propagandistes catòlics que van ser els qui van aportar la inspiració teòrica principal, basada en el catolicisme social, creant al seu voltant una sociologia del treball. El pas de la Confederació regional a la CNCA va suposar deixar de ser una institució eclesiàstica benefico-social recolzada per rics propietaris, a fer-se un instrument d'acció política i social, amb una important professionalització, vigilant l'organització del crèdit agrari, el control dels mercats i la modernització tècnica del camp. Amb aquesta estratègia i el seu vessant confessional, es va estendre no només per la seva zona d'origen, Castella, sinó també per Cantàbria, Extremadura, sud de Galícia, La Rioja, Navarra i Llevant.
Fins a 1920 va créixer de forma considerable quant a nombre d'afiliats i activitats. La crisi va venir a partir d'aquest any quan es va expulsar al seu director, Antonio Monedero, per diferències amb la jerarquia eclesiàstica. Secretari seu en fou José María Gil-Robles y Quiñones El moviment es va reanimar amb la Segona República Espanyola, moment en què sobretot s'afilien propietaris-patrons, però amb un índex d'afiliació molt menor que en la seva època daurada. El seu enfrontament amb els falangistes després de la Guerra Civil va suposar la seva dissolució mitjançant el Decret d'Unificació Sindical de 1941.

## Enllaços externs

* «La CNCA en Aragón». Arxivat de l'original el 2016-03-04. [Consulta: 6 octubre 2011].
# Pozuelo del Páramo

Pozuelo del Páramo és un municipi de la província de Lleó, enclavada en la comarca natural del Páramo Leonés.

## Pedanies del municipi

* Altobar de la Encomienda
* Pozuelo del Páramo
* Saludes de Castroponce

## Demografia

Evolució demogràfica :
| 1991 | 1996 | 2001 | 2004 |
| 748 | 702 | 612 | 559 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Coll de la Nantilla

El coll de la Nantilla o pic de la Nantilla és una collada situada a 1.023,7 m alt en el terme comunal de Sant Llorenç de Cerdans, a la comarca del Vallespir (Catalunya del Nord). Està situat a l'extrem sud-est del terme, a prop i al nord-oest del Mas de la Nantilla, en el camí que uneix el Mas de la Nantilla amb el Mas del Noell, passant pel Coll del Noell.

## Referències

* ↑ Fabra, Pompeu; de Montoliu, Manuel. Diccionari Aguiló: Volum 5. Lletres M a O. Barcelona: Institut d'Estudis Catalans, 1924 (Biblioteca filològica de l'IEC).
* ↑ El Coll de la Nantilla en els ortofotomapes de l'IGN

## Bibliografia

* Becat, Joan. «153 - Sant Llorenç de Cerdans». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Sant Llorenç de Cerdans». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Baden Powell

«Baden Powell o Baden-Powell» té aquests significats:
# Coll de la Pedra Dreta

«Coll de la Pedra Dreta» té aquests significats:
* Coll de la Pedra Dreta (el Figueró), collada entre els termes municipals de Sant Martí de Centelles (Osona) i del Figueró (Vallès Oriental)
* Coll de la Pedra Dreta (Sant Llorenç de Cerdans), collada entre els termes municipal de Maçanet de Cabrenys (Alt Empordà) i comunal de Sant Llorenç de Cerdans, al Vallespir (Catalunya del Nord)
# Bader

* No s'ha de confondre amb Baader.
«Bader» té aquests significats:
* Bader (Illinois) entitat de població del Comtat de Schuyler County, Illinois, EUA
* Douglas Bader (1910-1982), pilot de la Royal Air Force
* Ernst Bader (1914-1999), actor i cantautor alemany
* Pepi Bader (1941), conductor de bob alemany
* Wilhelm Bader (1846–1927), orguener d'Hardheim a Alemanya
# Planet of the Apes

«Planet of the Apes o El planeta dels simis» té aquests significats:
# Cos Superior d'Administradors Civils de l'Estat

El Cos Superior d'Administradors Civils de l'Estat és el cos de funcionaris de l'Administració Pública d'Espanya que realitza les funcions d'adreça, supervisió i posada en pràctica de les diferents polítiques públiques.

## Història

Creat en la dècada dels seixanta, la primera convocatòria es va produir a l'abril de 1960 i la primera promoció, integrada pels 58 funcionaris aprovats entre 477 aspirants, va ser nomenada el 3 de juliol de 1961. Va néixer de la fusió dels Cossos Tècnics dels diferents Ministeris, i va rebre inicialment la denominació de Cos de Tècnics de l'Administració Civil de l'Estat, per la qual cosa se'ls coneix també per les inicials de la seva antiga denominació (TAC). Amb l'entrada en vigor de la Llei per a la Reforma de la Funció Pública, el 1984, va adquirir la seva denominació actual, fusionant-se amb l'antic Cos de Tècnics d'Informació i Turisme.

## Descripció

El Cos Superior d'Administradors Civils de l'Estat (o TACs), és un Cos constituït per funcionaris especialment preparats per a la realització de les tasques directives dels diferents Serveis i Unitats de l'Administració pública, tant en el seu vessant executiu com en la d'assessorament. Es caracteritza pel seu caràcter pluridisciplinari, en estar integrat per professionals amb diferent formació de base (juristes, economistes, llicenciats en ciències polítiques, enginyers, sociòlegs, metges, etc.), seleccionats de forma rigorosa i que mantenen un exigent sistema de formació continuada. Això fa que siguin un cos de funcionaris de l'Administració General de l'Estat especialment capacitats per dirigir la gestió dels assumptes públics, en els seus diferents àmbits. En el seu treball, coordinen l'acció dels diferents Cossos de funcionaris de caràcter especialitzat i doten a l'Administració pública espanyola d'un entramat comú que facilita l'articulació dels seus diferents sectors.
Majoritaris en el que es coneix com a "serveis comuns" de l'Administració (Secretaries Generals Tècniques, Direccions generals de Serveis, Secretaries Generals d'Organismes Públics, etc.), ocupen també posats d'adreça i coordinació a les diferents àrees sectorials especialitzades de l'Administració General de l'Estat, incloent-hi l'Administració en l'Exterior.
En l'Estat espanyol, força descentralitzat, les Comunitats Autònomes que l'integren han seguit, en l'estructuració de la seva funció pública, el model de l'Administració de l'Estat, havent-se dotat també dels seus "Cossos Superiors d'Administració" (o denominacions similars), de caràcter directiu, fortament inspirats en el Cos Superior d'Administradors Civils de l'Estat.

## Referències

* ↑ «El Cuerpo Superior de Administradores Civiles del Estado al servicio del buen gobierno: ¿un binomio en peligro de extinción?». El Cronista del Estado Social y Democrático de Derecho, 01-06-2015.

## Enllaços externs

* Institut Nacional de l'Administració Pública: Cos Superior d'Administradors Civils de l'Estat Arxivat 2010-04-11 a Wayback Machine.
# Portada/article juliol 5
## Museu Diocesà de Barcelona

El Museu Diocesà de Barcelona està situat a la plaça de la Catedral de Barcelona, a l'edifici de la Pia Almoina. Es va inaugurar com a Museu Arqueològic Diocesà de Barcelona el 1916, instal·lant-se a l'espai de la planta baixa del Seminari Conciliar. El seu primer director va ser Manuel Trens. Es va traslladar i va obrir al públic al nou espai l'any 1991. El museu recull una extensa col·lecció d'obres d'art d'esglésies del Bisbat de Barcelona des del seu inici fins als nostres dies.
# Granados

Granados és el nom dels següents personatges:
* Enric Granados i Campiña (Lleida, 27 de juliol de 1867 – canal de la Mànega, 24 de març de 1916), compositor català
* Enric Granados Gal (Barcelona, 1900 - Madrid, 1953), nedador i jugador de waterpolo català
* Joan Granados i Duran (Barcelona, 1934), polític català
* Joaquim Granados i Borrell (la Seu d'Urgell, 1907 - Barcelona, 1968), farmacèutic, advocat i activista polític català
# Portada/article juliol 30
## Llop marsupial

El llop marsupial (Thylacinus cynocephalus) fou el marsupial carnívor més gran conegut dels temps moderns. Era nadiu d'Austràlia i Nova Guinea i es creu que s'extingí al segle xx. Es tractava de l'últim membre vivent del seu gènere (Thylacinus), els altres membres del qual visqueren en temps prehistòrics; havien aparegut a principis del Miocè.
El llop marsupial s'extingí al continent australià milers d'anys abans de l'arribada dels colons europeus, però sobrevisqué a Tasmània juntament amb altres espècies endèmiques, incloent-hi el diable de Tasmània. Generalment se sol culpar la caça intensiva, motivada per recompenses, de la seva extinció, però hi podrien haver contribuït altres factors, com ara les malalties, la introducció dels gossos o l'ocupació del seu hàbitat pels humans. Tot i que se'l considera oficialment extint, encara hi ha qui diu haver-lo vist.
# Granadina (desambiguació)

«Granadina» té aquests significats:
* Granadina: xarop de magrana
* Granadina: ball popular de Granada
* Granadina: cançó popular andalusa, pertanyent al gènere flamenc
* Granadina: teixit de seda
* Granadina: quadre d'Hermen Anglada i Camarasa
# Ortona (Abruços)

Ortona és un municipi italià situat a la regió dels Abruços i a la província de Chieti. L'any 2018 tenia 23.111 habitants.
# Projecció cilíndrica equivalent

En cartografia, la projecció cilíndrica equivalent, o projecció cilíndrica ortogràfica, o projecció cilíndrica homologràfica de Lambert, és una projecció cartogràfica cilíndrica que és equivalent (preserva les proporcions de les àrees) però no és conforme (distorsiona les formes i els angles).
Aquesta projecció es construeix projectant sobre el pla cada punt de l'esfera horitzontalment sobre el cilindre tangent a l'esfera, com raigs de llum paral·lels a l'Equador sortint de l'eix de l'esfera.
L'escala és constant al llarg de l'Equador però la distorsió creix cap a les zones polars.
En aquesta projecció tots els meridians i paral·lels apareixen representats rectes, els meridians apareixen separats amb una distància constant, els paral·lels apareixen separats per distàncies decreixents allunyant-se de l'Equador.
Suposant una escala a l'Equador escala i un meridià central de longitud long0, aquestes són les equacions per a un mapa d'aspecte equatorial per a obtenir les coordenades cartesianes x, y en el pla per al lloc amb longitud long i latitud lat:
# Molí de la Fàbrega (Aiguamúrcia)

El Molí de la Fàbrega és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

Edifici exteriorment bastant ben conservat i de dintre totalment reformat, per sota l'edifici s'hi veuen dos desaigües, el que fa suposar que hi funcionaven dues moles, actualment desaparegudes. Es troba sota mateix de la masia del mateix nom i a prop de la població del Pla de Manlleu.

## Referències

* ↑ «Molí de la Fàbrega». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# West Smithfield

West Smithfield és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 59 habitants.

## Demografia

Segons el cens del 2000, West Smithfield tenia 59 habitants, 21 habitatges i 16 famílies. La densitat de població era de 43 habitants per km².
Dels 21 habitatges en un 42,9% hi vivien nens de menys de 18 anys, en un 66,7% hi vivien parelles casades, en un 4,8% dones solteres, i en un 23,8% no eren unitats familiars. En el 19% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,25.
Per edats la població es repartia de la següent manera: un 33,9% tenia menys de 18 anys, un 1,7% entre 18 i 24, un 25,4% entre 25 i 44, un 33,9% de 45 a 60 i un 5,1% 65 anys o més.
L'edat mediana era de 30 anys. Per cada 100 dones de 18 o més anys hi havia 95 homes.
La renda mediana per habitatge era de 47.500 $ i la renda mediana per família de 56.071 $. Els homes tenien una renda mediana de 19.773 $ mentre que les dones 50.556 $. La renda per capita de la població era de 22.834 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Smithfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Smithfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Diana d'Orleans

Diana d'Orleans, princesa de Württemberg (Petròpolis 1940). Princesa de sang reial de França amb el tractament d'altesa reial que es maridà en el si de la casa reial württemburguesa.
Nascuda el dia 24 de març de 1940 a la ciutat brasilera de Petròpolis, essent filla del duc Enric d'Orleans i de la princesa Isabel d'Orleans-Bragança. Diana és neta per via paterna del duc Joan d'Orleans i de la princesa Isabel d'Orleans; mentre que per via materna ho és del príncep Pere d'Alcantara del Brasil i de la comtessa Elisabet von Dobrzensky von Dobrzenicz.
Diana contragué matrimoni al Castell d'Altshausen el dia 18 de juliol de 1960 amb el príncep Carles de Württemberg. Carles esdevingué cap de la casa reial de Württemberg en ser fill del príncep Felip de Württemberg i de l'arxiduquessa Rosa d'Àustria-Toscana. La parella ha tingut sis fills:
# Sakura (Tochigi)

Sakura (さくら市, Sakura-shi) és una ciutat i municipi de la prefectura de Tochigi, a la regió de Kanto, Japó. Sakura és una petita ciutat on l'agricultura és el sector econòmic principal, tot i que als darrers anys ha estat evolucionant cap a un model de ciutat dormitori d'Utsunomiya, la capital prefectural.

## Geografia

El municipi de Sakura es troba localitzat a centre-est de la prefectura de Tochigi, al cantó més septentrional de la plana de Kantō. La ciutat es troba aproximadament a 115 quilòmetres al nord des de Tòquio i a 15 quilòmetres al nord des de la capital prefectural, Utsunomiya. El relleu del municipi consisteix a grans trets en un territori pla que s'estén cap a l'est del riu Kinu i un altre més elevat cap a l'oest per on passen alguns tributaris del riu Naka. El terme municipal de Sakura limita amb els d'Utsunomiya i Takanezawa al sud; amb Yaita i Shioya cap a l'oest; amb Ōtawara i Nakagawa al nord i amb Nasukarasuyama a l'est.

### Clima

Sakura té un clima continental humid, caracteritzat per estius càlids i hiverns freds amb fortes nevades. La temperatura mitjana anual a Sakura és de 13,1 graus. La mitjana anual de precipitacions és de 1425 mil·límetres, sent el setembre el mes més humid. Les temperatures mitjanes més altes es poden trobar a l'agost, amb vora 24,9 graus i la mitjana més freda és al gener, amb vora 1,6 graus.

## Història

La ciutat de Sakura es va fundar el 28 de març de 2005 fruit de la unió entre les viles de Kitsuregawa i Ujiie, ambdues pertanyents al districte de Shioya.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Sakura, la llista comença el 2005, quan es fundà la ciutat.
| Alcalde | Inici del mandat | Fi del mandat | Partit |
| Kihei Akimoto | 2005 | 2009 | Ind |
| Kenji Hitomi | 2009 | 2017 | Ind |
| Takashi Hanatsuka | 2017 | - | PLD |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | 33.375 | 32.495 | 34.820 |
| 1990 | 2000 | 2010 | 2020 | 2030 | 2040 | 2050 |
| 36.543 | 40.030 | 44.774 | 44.577 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Ujiie - Kamasusaka

### Carretera

* Nacional 4 - Nacional 293

## Agermanaments

* Kisai, prefectura de Saitama, Japó.
* Koga, prefectura d'Ibaraki, Japó.

## Referències

* ↑ https://map.yahoo.co.jp/address?ac=09214
* ↑ Sakura climate data
* ↑ Independent de iure
* ↑ Statistics Bureau of Japan
# Molí de la Fàbrega (Castellterçol)

El Molí de la Fàbrega és un molí del terme municipal de Castellterçol, a la comarca del Moianès.
És a llevant del lloc on s'ajunten el torrent del Gai, que ve del nord-est, amb la riera de la Fàbrega, que ho fas des del sud-est, per formar el torrent de la Fàbrega, a l'extrem septentrional del terme, al límit mateix amb el terme de Moià (el termenal passa per les mateixes parets del costat nord del molí). És al costat nord-oest mateix de la masia de la Fàbrega.
En l'actualitat, 2011, és un restaurant.

## Enllaços externs

* El Molí de la Fàbrega en el seu entorn, a l'Institut Cartogràfic de Catalunya
# 513
## Esdeveniments

* Revolta de Vitalià contra Anastasi I Dicor
* Kobad I va adoptar la doctrina de Mazdak

## Naixements

* Santa Radegunda, reina de França

## Necrològiques

* Galam Erlich, rei dels pictes
* Chen Yue, historiador xinès

## Referències

* ↑ Bury, John Bagnell. History of the Later Roman Empire: From the Death of Theodosius I to the Death of Justinian, Volume 1 (en anglès). Mineola, New York: Dover Publications, 1923, p. 414. ISBN 0-486-20398-0.
* ↑ Frye, Richard Nelson. The History of Ancient Iran (en anglès). Vol.3. Beck'sche Verlangbuchhandlung, 1984, p. 323.
# Diputació Provincial d'Almeria

La Diputació Provincial d'Almeria és una institució pública que presta serveis directes als ciutadans i dona suport tècnic, econòmic i tecnològic als ajuntaments dels municipis de la província de Almeria, en la comunitat autònoma d'Andalusia. A més, coordina alguns serveis municipals i organitza serveis de caràcter supramunicipal. Té la seu central al carrer Navarro Rodrigo 17 de la ciutat d'Almeria, un edifici d'estil eclèctic de finals del segle xix, dissenyat per l'arquitecte Trinidad Cuartara. Actualment el president de la Diputació és Javier Aureliano García Molina (PP) des de gener de 2019.

## Serveis de Diputació

* Butlletins Oficials, Biblioteca i Hemeroteca, en seu central.
* Protecció Civil, a carretera de Ronda, 216.
* Residencia Asistida de Ancianos, a carretera del Mami, s/n, La Cañada de San Urbano.
* Secció d'Assessorament en Recursos Humans i Desenvolupament Local, en carrer Juan Leal, 6 1r B.
* Servei Provincial de Drogodependències i Addiccions, en passeig de San Luis, s/n.
* Serveis Socials Comunitaris, en carrer Reyes Católicos, 12.
* Viver Provincial, en carretera del Mami, s/n, La Cañada.

## Organismes Autònoms i Empreses

* A.C.L. Radio - Agencia de Comunicación Social, a seu central.
* Empresa Provincial para la Vivienda, S.L., a seu central.
* Instituto Almeriense de Tutela, a seu central.
* Instituto de Estudios Almerienses, a Plaça Julio Alfredo Egea, 3.
* Patronat pel Centre Associat de la UNED, a seu central.
* Patronat Provincial de Turisme, a plaça Bendicho, s/n.

## Consorcis

* Bomberos del Poniente, a Polígono Industrial La Redonda, calle II, 36 dEl Ejido.
* Almanzora-Levante para la Recogida y Tratamiento de Residuos Sólidos Urbanos y Agrícolas, carrer Embajador Inocencio Arias, 4 2º A de Albox.
* Gestión de Residuos del Sector II, al carrer Hermanos Machado, 27 d'Almería.

## Llista de presidents

* 1995-2003: Luis Rogelio Rodríguez-Comendador (PP)
* 2003-2007: José Añez (PP i des de 2005, Partido de Almería)
* 2007-2011: Juan Carlos Usero López (PSOE)
* 2011-2019: Gabriel Amat Ayllón (PP)
* 2019-actualitat: Javier Aureliano García Molina (PP)

## Referències

* ↑ País, Ediciones El «José Añez, presidente de la Diputación de Almería» (en castellà). , 21-07-2003 [Consulta: 17 agost 2018].
* ↑ Press, Europa «Juan Carlos López (PSOE) promete "talante" tras ser elegido presidente de Diputación con los votos de PAL e IU» (en castellà). , 16-07-2007 [Consulta: 17 agost 2018].

## Enllaços externs

* Web oficial de la Diputació d'Almeria
# Vanina Escudero

Vanina Escudero, (Buenos Aires, 1981) és un arquitecta, ballarina, artista, empresària i productora argentina. Des del 2020 resideix a Canelones, Uruguai.
Filla de Carmen i Enrique Escudero. Es va rebre d'arquitecta i estudi de dansa. Participo de diverses bras de teatre com a artista, i també de diversos programes de televisió. Va ser tapa de diverses revistes com: Expertas, eSábado Show del diari El País Uruguai, Cuerpo y Mente, etc.
El 2014 a ràdio va conduir el programa La Siesta Inolvidable (La migdiada inoblidable), per l'emissora Radio Cero. Des del 2015 al 2020 va tenir al costat del seu germana menor ballarina i artista Silvina Escudero van obrir una escola de dansa anomenada: "Estudio de Danzas Hermanas Escudero" (Estudi de Danses Germanes Escudero).

## Vida privada

El 2008 es casa amb l'actor i humorista uruguaià Álvaro Navia, són pares de dos fills: Benicio nascut el 2014, i Joaquina Navia nascuda el 2014. El 2020 es muda amb la família a l'Uruguai i crea la seva empresa de producció.

## Televisió

* 2008 a 2011, Bailando por un sueño.
* 2012, Cantando por un sueño.
* 2019, Bailando por un sueño.
* 2022, MasterChef Uruguay Celebrity

## Teatre

* 2013, Nada es imposible
* 2015, Los bañeros se divierten.

## Referències

* ↑ La Nación. «Bailando 2019: Vanina Escudero debutó en la pista y brilló bailando cuarteto» (en castellà), 2019. [Consulta: 6 febrer 2023].
* ↑ Experta. «El Poder del Deseo» (en castellà), 2017. [Consulta: 6 febrer 2023].
* ↑ El País. «Sábado Show» (en castellà). Arxivat de l'original el 2023-02-06. [Consulta: 6 febrer 2023].
* ↑ El Liberal. «Vanina Escudero este verano unió amor y trabajo en Punta del Este» (en castellà), 2014. [Consulta: 6 febrer 2023].
* ↑ El País. «Las hermanas Escudero inauguran negocio» (en castellà), 01-03-2015. [Consulta: 6 febrer 2023].
* ↑ TN. «Silvina Escudero cerró su escuela de danzas por la crisis» (en castellà). [Consulta: 6 febrer 2023].
* ↑ El Sol. «Este es Benicio, el bebé de Vanina Escudero y Waldo Navia» (en castellà). [Consulta: 6 febrer 2023].
* ↑ Infobae. «Álvaro Navia y Vanina Escudero, con sus hijos» (en castellà), 09-01-2029. [Consulta: 6 febrer 2023].
* ↑ El País. «El Gordo Verde bautizó a la hija de Vanina Escudero y Álvaro Navia» (en castellà), 24-12-2021. [Consulta: 2023].
* ↑ Clarin. «La nueva vida de Vanina Escudero en Uruguay» (en castellà), 2022. [Consulta: 6 febrer 2023].
# Salvador Capdevila i Bas

Salvador Capdevila i Bas (Santa Coloma de Farners, 1946) és un advocat i polític català, senador en la VI i VII legislatures.

## Biografia

Llicenciat en dret per la Universitat de Barcelona i militant d'UDC des del 1990, forma part de la seva comissió jurídica i ha estat president comarcal a la Selva. Fou escollit senador per CiU per la circumscripció de Girona a les eleccions generals espanyoles de 1996 i 2000, on ha estat portaveu adjunt del Grup Parlamentari Català i portaveu a les Comissions de Justícia, Constitucional i Suplicatoris.
De 2005 a 2010 ha estat degà del Col·legi d'Advocats de Girona i conseller del Consell d'Il·lustres Col·legis d'Advocats de Catalunya.

## Referències

* ↑ Fitxa del Senat
* ↑ Renovació dels degans dels advocats a El Punt, 20 de maig de 2010
* ↑ Històric de Consellers
* ↑ Comparecencia de don Salvador Capdevila i Bas, Decano del Ilustre Colegio de Abogados de Girona, para informar en relación con el Proyecto de Ley de jurisdicción voluntaria para facilitar y agilizar la tutela y garantía de los derechos de la persona y en materia civil y mercantil

## Enllaços externs

* Biografia Arxivat 2008-10-23 a Wayback Machine.